**I. redna seja Parlamenta Dijaške organizacije Slovenije**

**v šolskem letu 2019/2020**

Spoštovani!

Parlament Dijaške organizacije Slovenije je dijaški predstavniški organ in hkrati najvišji organ Dijaške organizacije Slovenije, ki predstavlja voljo vseh slovenskih dijakinj in dijakov. Parlament tvorijo dijaške poslanke in dijaški poslanci, ki zasedajo na rednih in izrednih sejah Parlamenta DOS, na katerih debatiramo o pomembnih temah, ki se tičejo naših življenj in širše. Na **I. redni seji Parlamenta DOS** bomo naš čas namenili predstavitvi dela, ki so ga Predsednica in Predsedstvo DOS opravili od zadnje seje Parlamenta DOS, izvedli volitve novega Predsednika, Predsedstva in Sveta DOS, naslovili aktualno dijaško problematiko in pripravili okvirni načrt dela za prihajajoče šolsko leto. Dijakinje in dijaki lahko kandidirate za telesa DOS preko razpisne dokumentacije in v skladu z oddajnimi roki, ki jih najdete na [www.dijaska.org](http://www.dijaska.org).

**I. redna seja Parlamenta DOS** bo potekala v sredo, **23. oktobra 2019**, s pričetkom ob **11.00 uri**, zato je zaželeno, da predstavniki šol pridete dvajset minut prej, saj se morate prijaviti.

**AVTOBUSNI PREVOZ:**

Na I. redno sejo Parlamenta DOS, bo s strani organizacije organiziran avtobusni prevoz, in sicer na relaciji **Maribor-Celje-Ljubljana** ter **Portorož-Koper-Postojna-Ljubljana** (v obe smeri, odhod iz Ljubljane predviden ob 15.00 uri).

**Predvideni odhodi avtobusov:**

* **Maribor-Celje-Ljubljana**
	+ **Maribor** (nasproti glavne avtobusne postaje) **ob 8.15**,
	+ **Slovenska Bistrica** (pri OMW) ob **8:35**,
	+ **Celje** (glavna avtobusna postaja) **ob 9:00**,
	+ **Ljubljana (**Krekov trg, Ljubljana) **ob 10.00**.

Dodatne informacije o avtobusnem prevozu (tudi na dan parlamenta) lahko dobite na telefonski številki 031 296 334 (Žiga Stopinšek).

* **Portorož-Koper-Postojna-Ljubljana**
	+ **Portorož** (postaja Srednje Pomorske šole) ob **8.15**,
	+ **Koper** (glavna avtobusna postaja) **ob 8.35**,
	+ **Postojna** (glavna avtobusna postaja) **ob 8.50** ,
	+ **Ljubljana** (Krekov trg, Ljubljana) **ob 10.00.**

Dodatne informacije o avtobusnem prevozu (tudi na dan parlamenta) lahko dobite na telefonski številki 051 225 379 (Kristjan Kos).

**PRIJAVA NA SEJO (obvezno!):**

Dijaški poslanci morajo **obvezno potrditi udeležbo** preko spletnega obrazca https://forms.gle/aTCWStbc51qxYHDMA najkasneje do **ponedeljeka, 21. oktobra 2019**.

Dijaki morajo imeti s seboj **izpolnjeno, podpisano in ožigosano imenovanje s strani odgovorne osebe** (glej prilogo) in **potrdilo o šolanju** (velja tudi veljavna dijaška izkaznica). Obvezen je tudi **osebni dokument**.

**Več informacij** lahko dobite preko e-pošte **info@dijaska.org**.